FC Dinamo Minsk

FC Dinamo Minsk (bielorrusieraz Дынама Мінск) Bielorrusiako futbol talde onenetakoa da, Minsk hiriburukoa. 7 aldiz irabazi du Bielorrusiako futbol liga eta Sobietar Batasuneko Liga bat ere irabazi zuen.

 Historia 
1927an sortu zen Dinamo Minsk izenarekin baina historian zehar izena sarritan aldatu izan du. Spartak Minsk izenarekin 1954an hirugarren egin zuen Sobietar Batasuneko Ligan. Belarus Minsk bihurtu zen 1959an eta berriz Dinamo Minsk 1962n. 1963an berriz egin zuen hirugarren ligan.

Lehenengo bolada ona 80. hamarkadan hasi zuen 1982an irabazitako Sobietar Batasuneko Ligarekin. 1987an Kopako finalera iritsi zen baina 3-3 egin ondoren Dinamo Kiev-ek penaltietan garaitu zuen. Bielorrusiako txapelketak 1992an jarri ziren abian eta Dinamo Minskek lehenengo bost ligak irabazi zituen. XXI. mende hasieran 2003ko Kopa eta 2004ko liga lortu zituen. Bi hamarkadaren ondoren 2023an Liga berri bat irabazi zuen.

1992 eta 1998 artean Dinamo Minsk-en bigarren taldea goi mailan aritu zen, 1992an Dinamo-2 Minsk izenarekin eta 1993tik aurrera Dinamo-93 Minsk izenarekin. Emaitza onak lortu zituen gainera, 1993-94 denboraldian Ligan bigarren egin zuen eta 1992-93, 1994-95 eta 1995ean hirugarren. Horretaz gain bi aldiz jokatu zuen Bielorrusiako Kopako finala, 1995ean irabazi eta 1997an galdu egin zuelarik.

 Uniformea 
2016 artean urdina izan zen eta 2017tik aurrera zuria da.

 Palmaresa 
 Sobietar Batasunean: 1 
 Liga (1): 1982.
 Kopa (0): finalista 1987an.

 Bielorrusian: 13 
 Liga (9): 1992, 1992–93, 1993–94, 1994–95, 1995, 1997, 2004, 2023, 2024.
 Kopa (4¹): 1992, 1994, 1995¹, 2003.
 ¹ 1995eko Kopa garaipena Dinamoren bigarren taldea zen Dinamo-93 Minsk-ek lortu zuen.

 Nazio artean: 0 
 Estatu Independenteen Erkidegoko Kopa (0): finalista 1993an (Dinamo-93 Minsk).

 Euskal taldeen aurkako partidak 
Dinamo Minskek kanporaketa bakarra jokatu du euskal taldeen aurka:

 Denboraldia  Txapelketa  Fasea  Etxekoa  Emaitza  Kanpokoa 1987-88  Europako Errekopa  Final zortzirenak  Real SociedadDinamo Minsk 0-01-1  Dinamo MinskReal Sociedad

 Kanpo estekak 
  Webgune ofiziala

Kategoria:Minsk
D